CELEX: 32007R1338
Language: el
Date: 2007-11-15 00:00:00
Title: Κανονισμός (ΕΚ) αριθ. 1338/2007 της Επιτροπής, της 15ης Νοεμβρίου 2007 , για την τροποποίηση του κανονισμού (ΕΚ) αριθ. 747/2001 του Συμβουλίου όσον αφορά τις κοινοτικές δασμολογικές ποσοστώσεις για τα πορτοκάλια καταγωγής Αιγύπτου και για ένα μεταποιημένο γεωργικό προϊόν καταγωγής Ισραήλ

16.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 298/11
            
         
      ΚΑΝΟΝΙΣΜΌΣ (ΕΚ) αριθ. 1338/2007 ΤΗΣ ΕΠΙΤΡΟΠΉΣ
   
   της 15ης Νοεμβρίου 2007
   για την τροποποίηση του κανονισμού (ΕΚ) αριθ. 747/2001 του Συμβουλίου όσον αφορά τις κοινοτικές δασμολογικές ποσοστώσεις για τα πορτοκάλια καταγωγής Αιγύπτου και για ένα μεταποιημένο γεωργικό προϊόν καταγωγής Ισραήλ
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 747/2001 του Συμβουλίου, της 9ης Απριλίου 2001, περί διαχειρίσεως κοινοτικών δασμολογικών ποσοστώσεων και ποσοτήτων αναφοράς για προϊόντα δυνάμενα να υπαχθούν σε προτιμήσεις βάσει των συμφωνιών με ορισμένες Μεσογειακές χώρες, και περί καταργήσεως των κανονισμών (ΕΚ) αριθ. 1981/94 και (ΕΚ) αριθ. 934/95 (1), και ιδίως το άρθρο 5 παράγραφος 1 στοιχείο β),
   Εκτιμώντας τα ακόλουθα:
   
               (1)
            
            
               Με την απόφασή του της 30ής Οκτωβρίου 2007 (2), το Συμβούλιο εγκρίνει την υπογραφή και προβλέπει την προσωρινή εφαρμογή από την 1η Ιανουαρίου 2007 πρωτοκόλλου της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Αραβικής Δημοκρατίας της Αιγύπτου, αφετέρου, για να ληφθεί υπόψη η προσχώρηση στην Ευρωπαϊκή Ένωση της Δημοκρατίας της Βουλγαρίας και της Ρουμανίας.
            
         
               (2)
            
            
               Το πρωτόκολλο αυτό προβλέπει αύξηση του όγκου των ποσοστώσεων που εφαρμόζονται στις εισαγωγές στην Κοινότητα για τα πορτοκάλια καταγωγής Αιγύπτου. Η αύξηση του όγκου των ποσοστώσεων ισχύει από την 1η Ιουλίου 2007.
            
         
               (3)
            
            
               Με την απόφασή του της 22ας Οκτωβρίου 2007 (3), το Συμβούλιο εγκρίνει την υπογραφή και προβλέπει την προσωρινή εφαρμογή από την 1η Ιανουαρίου 2007 πρωτοκόλλου της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Κράτους του Ισραήλ, αφετέρου, για να ληφθεί υπόψη η προσχώρηση στην Ευρωπαϊκή Ένωση της Δημοκρατίας της Βουλγαρίας και της Ρουμανίας.
            
         
               (4)
            
            
               Το πρωτόκολλο αυτό προβλέπει νέα ετήσια δασμολογική ποσόστωση που εφαρμόζεται στις εισαγωγές στην Κοινότητα για ένα συγκεκριμένο μεταποιημένο γεωργικό προϊόν καταγωγής Ισραήλ. Η νέα δασμολογική ποσόστωση ισχύει από την πρώτη ημέρα του μήνα που έπεται της ημερομηνίας υπογραφής του πρωτοκόλλου.
            
         
               (5)
            
            
               Για να εφαρμοστούν οι δασμολογικές παραχωρήσεις που προβλέπονται σ’αυτά τα πρωτόκολλα, θα πρέπει να προσαρμοστεί ο κατάλογος των δασμολογικών ποσοστώσεων για την Αίγυπτο και για το Ισραήλ που προβλέπεται στον κανονισμό (ΕΚ) αριθ 747/2001.
            
         
               (6)
            
            
               Δεδομένου ότι η δασμολογική ποσόστωση για το Ισραήλ για το έτος 2007 δεν εφαρμόζεται από την 1η Ιανουαρίου 2007, ο όγκος της νέας δασμολογικής ποσόστωσης γι’ αυτό το έτος καθορίζεται σε μικρότερη ποσότητα από τον όγκο της ετήσιας δασμολογικής ποσόστωσης.
            
         
               (7)
            
            
               Συνεπώς, ο κανονισμός (ΕΚ) αριθ. 747/2001 πρέπει να τροποποιηθεί αναλόγως.
            
         
               (8)
            
            
               Τα μέτρα που προβλέπει ο παρών κανονισμός είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 747/2001 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιουλίου 2007.
   Ωστόσο, το σημείο 2 του παραρτήματος εφαρμόζεται από την 1η Νοεμβρίου 2007.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Νοεμβρίου 2007.
      
         
            Για την Επιτροπή
         
         László KOVÁCS
         
         
            Μέλος της Επιτροπής
         
      
   
   
      (1)  ΕΕ L 109 της 19.4.2001, σ. 2. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1712/2006 της Επιτροπής (ΕΕ L 321 της 21.11.2006, σ. 7).
   
      (2)  Δεν έχει δημοσιευτεί ακόμη στην Επίσημη Εφημερίδα.
   
      (3)  Δεν έχει δημοσιευτεί ακόμη στην Επίσημη Εφημερίδα.
   
      ΠΑΡΑΡΤΗΜΑ
      Ο κανονισμός (ΕΚ) αριθ. 747/2001 τροποποιείται ως εξής:
      
                  1.
               
               
                  Στον πίνακα του παραρτήματος IV, οι σειρές για τις δασμολογικές ποσοστώσεις με αύξοντες αριθμούς 09.1707 και 09.1711 αντικαθίστανται από τις ακόλουθες σειρές:
                  
                              «09.1707
                           
                           
                              0805 10
                           
                           
                              Πορτοκάλια, νωπά ή ξερά
                           
                           
                              Από 1.7.2007 έως 30.6.2008 και για κάθε περίοδο εφεξής από 1.7 έως 30.6
                           
                           
                              70 320
                           
                           
                              Απαλλαγή (2)
                           
                        
                               
                           
                           
                               
                           
                           
                              εκ των οποίων:
                           
                           
                               
                           
                           
                              εκ των οποίων:
                           
                           
                               
                           
                        
                              09.1711
                           
                           
                              0805 10 20
                           
                           
                              Πορτοκάλια γλυκά, νωπά
                           
                           
                              Από 1.12.2007 έως 31.5.2008 και για κάθε περίοδο εφεξής από 1.12 έως 31.5
                           
                           
                              36 300 (5)
                           
                           
                              Απαλλαγή (6)»
                           
                        
            
                  2.
               
               
                  Στον πίνακα του μέρους Α του παραρτήματος VII, προστίθεται η ακόλουθη σειρά:
                  
                              Αύξων αριθμός
                           
                           
                              Κωδικός ΣΟ
                           
                           
                              Υποδιαίρεση Taric
                           
                           
                              Περιγραφή των εμπορευμάτων
                           
                           
                              Περίοδος ποσόστωσης
                           
                           
                              Όγκος των ποσοστώσεων
                              (σε τόνους καθαρού βάρους)
                           
                           
                              Ποσοστωτικός δασμός
                           
                        
                              «09.1367
                           
                           
                              ex 2106 90 98
                           
                           
                              44
                           
                           
                              Παρασκευάσματα με βάση τα εσπεριδοειδή για μη αλκοολούχα ποτά που περιέχουν κατά βάρος τουλάχιστον 30 % συμπυκνωμένους χυμούς φρούτων και σακχαρόζη ίση ή κατώτερη του 50 %, που δεν περιέχουν γάλα ή γαλακτοκομικά προϊόντα
                           
                           
                              Από 1.11 έως 31.12.2007
                           
                           
                              3 240
                           
                           
                              67 % του γεωργικού στοιχείου»
                           
                        
                              Από 1.1 έως 31.12.2008 και για κάθε περίοδο εφεξής από 1.1 έως 31.12
                           
                           
                              5 550